CELEX: 62014TN0587
Language: da
Date: 2014-08-06 00:00:00
Title: Sag T-587/14: Sag anlagt den 6. august 2014 — Crosfield italia mod ECHA

13.10.2014   
            
            
               DA
            
            
               Den Europæiske Unions Tidende
            
            
               C 361/15
            
         Sag anlagt den 6. august 2014 — Crosfield italia mod ECHA
   (Sag T-587/14)
   2014/C 361/20
   Processprog: italiensk
   
      Parter
   
   
      Sagsøger: Crosfield Italia Srl (Verona, Italien) (ved advokat M. Baldassarri)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   Afgørelse nr. SME 2013 4672 af 28. maj 2014 truffet af Det Europæiske Kemikalieagentur (ECHA) og meddelt sagsøgeren den 9. juni 2014 annulleres og erklæres derfor ugyldig og/eller for at være uden nogen retsvirkning, således at enhver følge af denne afgørelse bortfalder, herunder annullation af de fakturaer, der er udstedt med henblik på opkrævning af forhøjede afgifter og de gebyrer, der angiveligt skyldes.
   
      Søgsmålsgrunde og væsentligste argumenter
   
   Det foreliggende søgsmål er anlagt til prøvelse af afgørelse truffet af Det Europæiske Kemikalieagentur, hvorved agenturet fastslog, at sagsøgeren ikke opfylder betingelserne for at kunne anses for at være en lille eller mellemstor virksomhed som omhandlet i Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 396, s. 849), og hvorved sagsøgeren fratages de heri omhandlede fordele og tilpligtes at betale skyldige gebyrer og afgifter.
   Søgsmålsgrundene og de væsentligste argumenter er de samme som påberåbt i sag T-620/13, Marchi Industriale mod ECHA.